《次韵傅景夏见赠兼简徐季益》
宋代·张镃

懒情妨勇志，闇识乖明时。
昔人嗟远矣，有梦那见之。
百计谐余嗟，第一证以诗。
合处即券钥，宁问渠为谁。
端居偪仄胸，旦旦荆榛披。
又如涸辙鲂，纵漾清塘陂。
宗旨要领会，法律忌脱遗。
泚笔漫拟古，深扃愧无奇。
寒松凛颜采，耻竞桃李姿。
疲马借康庄，敢对骐驎驰。
自娱成自虐，苦心到肝脾。
孰真念本愿，颇或讥繁词。
君侯忽我予，臭味几夙期。
何时结幽磐，开径通双扉。
花明莺锦芗，竹暗蜂烟霏。
应缘更数载，遮莫俗惊窥。
伟编昨珍投，如病和扁医。
月台气醇茂，共社当肩随。
火龟莫视兆，叶吉庸奚疑。
解颐持此先，讵须匡鼎来。

作者简介：张镃（1153—1221？）原字时可，因慕郭功甫，故易字功甫，号约斋。南宋文学家，先世成纪（今甘肃天水）人，寓居临安（现浙江杭州），卜居南湖。出身显赫，为宋南渡名将张俊曾孙，刘光世外孙。他又是宋末著名诗词家张炎的曾祖，是张氏家族由武功转向文阶过程中的重要环节。隆兴二年（1164），为大理司直。淳熙年间直秘阁通判婺州。庆元初为司农寺主簿，迁司农寺丞。开禧三年（1207）与谋诛韩侂胄，又欲去宰相史弥远，事泄，于嘉定四年十二月被除名象州编管，卒于是年后。